
Acatistul Sfântului sfinţit mucenic Mochie, preotul lui Dumnezeu 
din Macedonia 
(s.v. 11] mai / s.n. 24 mai) 


Sfântul sfinţit mucenic Mochie (s.v. |l mai / s.n. 24 mai): 

Materiale despre Sfântul sfinţit mucenic Mochie: 


https://independent.academia.edu/emystea/Sf-sfin % C5 9% A3it-muc-Mochie-(11-mai 


https://archive.org/details/Osteaemy?query=Mochie+ 


https://www.slideshare.net/steaemy 1/search_my_uploads?type=&new=&aq=Mochie 


&&& 
Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 


Ar De Dr dr dr dr Dr dr de De Dr dr dr de de dr dr A de dr dr A A 


Xp PP PP 0 E E IE IP IP 3 E E IE II IE E XX 


Ar fe dr dr De fr de Dr De dr dr dr De de dr De de Dr dr e De de dr fr A d 


XP PP 2 0 E E IE IP 3 3 e IE IE II IE E XX 


dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru ru- 
găciunile Sfinţilor părinților noştri, Doamne lisuse Hristoase, Fiul lui Dumne-zeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfântului sfințit mucenic Mochie, glasul al 4-lea: Şi părtaş obiceiurilor şi 
următor scaunelor apostolilor fiind, lucrare ai aflat, de Dumnezeu insuflate, spre 
suirea privirii la cele înalte. Pentru aceasta, cuvântul adevărului drept învățând şi 
cu credința răbdând până la sânge sfinţite mucenice Mochie, roagă-te lui Hristos 
Dumnezeu să mântuiască sufletele noastre. 


Condacul 1 

Preot ales al Sfintei Biserici a lui Dumnezeu, I-ai slujit cu credinţă Domnului Hri- 
stos făcând cinste veșmintelor preoțești, Sfinte Mochie. Cel ce acum Îi aduci 
prinoase de tămâie şi rugăciuni lui Dumnezeu din faţa Sfintei Sfintelor din Ceruri, 
roagă-te şi pentru noi care te cinstim: Bucură-te, Sfinţite mucenic Mochie, birui- 
torul diavolilor și izbăvitor de săbiile vrăjitorilor! 


Icosul 1 

Lepădându-te de trup te-ai asemănat Îngerilor, Sfinte Mochie, primind durerile chi- 
nuirilor ca mângâieri ale sufletului și te-ai îmbrăcat cu aripile mucenicești urmân- 
du-l Domnului Hristos în pătimiri. Te chemăm și noi cei lipsiți de vrednicie, dar 
nădăjduind în bunătatea facerilor tale de minuni: 

Bucură-te, rob desăvârşit în slujirea lui Dumnezeu; 

Bucură-te, vas curat al harului; 

Bucură-te, crinul cel albit de sânguirile trupului; 

Bucură-te, mac înroşit de pătimiri; 

Bucură-te, salvatorul celor ispitiţi; 

Bucură-te, cel ce ruşinezi vrăjitorii și fermecătorii; 

Bucură-te, Sfinţite mucenic Mochie, biruitorul diavolilor și izbăvitor de săbiile 
vrăjitorilor! 

Condacul 2 

Ai trăit pe vremea împărăției lui Dioclețian, sfinte mucenic, și pretutindeni era pri- 
goană împotriva creştinilor căci slujitorii împăratului pământesc nu se închinau lui 
Dumnezeu: Aliluia! 


Icosul 2 

Erai înaintat în vârstă când prigoana a ajuns și în părțile Macedoniei, Sfinte Mo- 
chie, iar tu nu te-ai oprit din a-l sluji lui Dumnezeu din Sfântul Altar al Bisericii, 
întărind credincioşii să nu se teamă de păgâni. 

Bucură-te, cel ce ne sprijini şi pe noi în rugăciune; 

Bucură-te, propovăduitor cu glas puternic; 

Bucură-te, că erai iubitor de slujbe sfinte; 

Bucură-te, că adunai popor mult la Sfânta Liturghie; 

Bucură-te, că botezai şi creştinai în numele lui Hristos Dumnezeu; 

Bucură-te, că erai iubit de popor pentru sfințenia ta; 

Bucură-te, Sfinţite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 3 

Dumnezeu te-a înzestrat cu darul facerii de minuni și erai cunoscut în toată cetatea 
Amfipol pentru puterea rugăciunii, fund chemat de credincioşi să le dai dezlegare 
de boli, de neputinţe, de nașteri grele, tămăduind prin facerea semnului Sfintei Cru- 
ci spre slava lui Dumnezeu: Aliluia? 


Icosul 3 

Punând în tine Dumnezeu harul vindecător şi având inima plină de Hristos, nu ai 
putut îndura spurcatul praznic al necuratului şi păgânescului zeu Dionis, care era 
zeul dezmăţului, al morții şi al nebuniei, şi aprinzându-te de râvnă după dreptatea 
lui Dumnezeu te-ai dus la locul jertfei idoleşti. 

Bucură-te, că mult sufereau creştinii de prigoană; 

Bucură-te, că păgânii furau copi lor spre a-i jerfi diavolului Dionis; 

Bucură-te, că făceau mare vărsare de sânge; 

Bucură-te, că nebunia îi cuprinsese pe cei necredincioși; 

Bucură-te, că pe tine te-a ales Dumnezeu să pui capăt acestei nebunii; 

Bucură-te, că ai primit menirea aceasta ca din mâinile lui Hristos; 

Bucură-te, Sfințite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 4 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP 3 3 2 2 E IP 3 3 E E E IP 5 II IP e XXX 


Jr De De De De Dr De e De De de De Dr Dr De De De De De De de e Ar A rd 


XP PP 2 0 E IE IE IP IP 3 5 IE IE II E E E XX 


Alergând la locul jerfirii idolești, ai stat în mijlocul poporului şi le-ai zis: ” Până 
când veţi rătăci în întunericul îndrăcirii de idoli, umblând nebunește? Până când nu 
înțelegeţi pierzarea voastră și nu vă îngreţoşaţi de înșelăciunea voastră cea diavo- 
lească? Întoarceţi-vă și cunoaşteţi pe Stăpânul Dumnezeu, cel arătat prin Unul 
născut Fiul Lui, Domnul nostru lisus Hristos, care cu lumina adevărului a luminat 
întunecimea neştiinței”: Aliluia! 


Icosul 4 

Aceasta ai făcut mai multe zile, Sfinte mucenice Mochie, mustrându-i pe păgâni 
pentru rătăcirea închinării la idoli şi propovăduindu-L pe Hristos adevăratul Dum- 
nezeu, iar noi te cinstim: 

Bucură-te, că unii erau foarte orbiți de nebunie; 

Bucură-te, că îşi continuau jertfele lor idoleşti; 

Bucură-te, că Dumnezeu însă a lucrat în inimile multora; 

Bucură-te, că mulţime de popor s-a întors spre EI; 

Bucură-te, că prin răbdare ai câştigat sufletele lor; 

Bucură-te, că ai stins nebunia din mințile celor aleşi de Dumnezeu; 

Bucură-te, Sfințite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 5 

Necredinicoşii te-au clevetit la Laodichie antipatul venit din cetatea Apolonia, care 
el însuşi se închina la zeul Dionis, spunându-i că mulţi au ascultat de sfinte cuvin- 
tele tale şi s-a întors de la slujirea idolilor iar acesta s-a umplut de mânie căci nu 
vroia nici el a-L primi pe Hristos ca unicul Dumnezeu: Aliluia? 


Icosul 5 

Poruncind să te prindă, Sfinte Mochie, te-au adus la judecată unde te-au întrebat 
cine eşti şi de ce abaţi norodul de la închinarea zeilor, dar tu le-ai răspuns cu cre- 
dinţă, iar noi te lăudăm: 

Bucură-te, că i-ai spus antipatului mai întâi să-și adune gândurile rătăcite; 
Bucură-te, că mintea pierdută nu poate înţelege Adevărul; 

Bucură-te, că i-ai spus că zeii la care se închină sunt diavoli muţi și surzi,; 
Bucură-te, că păgânii erau întunecaţi în gândire; 

Bucură-te, că te-au pus să jerfeşti zeilor; 

Bucură-te, că ai ales a muri pentru Hristos; 

Bucură-te, Sfinţite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 6 

S-a înfierbântat antipatul de la mânie şi a poruncit să fii spânzurat şi să îți stru- 
jească trupul până la oase de la cap până la picioare, dar au ostenit muncitorii tăi 
fiindcă Dumnezeu te întărea în chinuri şi nu slăbeai din pricina durerilor: Aliluia! 


Icosul 6 

Hristos îţi luase suferinţa cărnii, Sfinte Mochie, şi ai stat puternic din nou la jude- 
cată, iar Laodichie a pregătit un foc mare de şase coţi cu care să te înfricoşeze, iar 
tu te-ai învoit cu el să intri în capiștea lui Dionis prefăcându-te că vrei să jerfeşti 
idolului. 

Bucură-te, că te-ai însemnat cu semnul Sfintei Cruci; 

Bucură-te, că aceasta este arma lui Hristos asupra diavolului; 

Bucură-te, că ai făcut rugăciune adâncă; 

Bucură-te, că L-ai chemat pe Dumnezeu în ajutor; 

Bucură-te, că ai vrut ca cei înşelați să iasă din nebunia minţii lor; 

Bucură-te, că ai cerut să se gonească prin Lumina lui Hristos întunericul rătăcirii 
idoleşti; 

Bucură-te, Sfinţite mucenic Mochie, biruitorul diavolilor şi izbăvitor de săbiile 
vrăjitorilor! 


Condacul 7 

Astfel rugându-te, sfinte mucenic, ai strigat cu mare glas către idolul Dionis: "Ne- 
trebnicule și deşertule, mutule și nesimțitorule Dionise, ție îți poruncesc, în numele 
cel mare și prea slăvit al Hristosului meu, Cel ce locuiește întru cei de sus, să cazi 
din întărirea ta şi să te întinzi pe pământ, ca să se arate la toți neputinţa ta”: 
Aliluia! 


Icosul 7 

De îndată s-a cutremurat pământul şi capiştea iar idolul de piatră s-a sfărâmat cu 
mare zgomot risipindu-se ca praful, iar toţi cei de față au fugit afară înfricoşați şi 
mirându-se de minunea ce se făcuse. 

Bucură-te, că mulți păgâni au crezut în Dumnezeu în ceasul acela; 

Bucură-te, că i-ai arătat lui Laodichie înşelăciunea diavolească; 

Bucură-te, că aceasta afundă oamenii în moarte; 

Bucură-te, că antipatul s-a mâhnit foarte tare; 

Bucură-te, că praful ruinelor l-au orbit şi mai tare; 

Bucură-te, că a poruncit să te arunce în cuptorul încins; 

Bucură-te, Sfinţite mucenic Mochie, biruitorul diavolilor şi izbăvitor de săbiile 
vrăjitorilor! 


Condacul 8 

Fiind aruncat în foc ai stat în mijlocul văpăii ca într-o grădină prea frumoasă și 
cântai binecuvântând pe Dumnezeu, sfinte minunat, căci se vedeau cu tine stând 
trei bărbați cântând dintre care unul din ei era luminos la față mai ceva ca soarele și 
strălucirea Lui covârşea lumina focului: Aliluia! 


Icosul 8 

Mulţumind pentru cinstea pe care Dumnezeu ţi-o făcuse, Sfinte Mochie, văzându- 
L pe Domnul Hristos aievea şi stând în cuptor pe rouă ca cei trei tineri odinioară în 
Babilon, te-ai rugat ca văpaia focului să se reverse asupra antipatului ca Dumnezeu 
să îşi arate mânia Lui cea nesuferită şi să-l piardă cu iuţimea Lui ca toți să ştie că 
EI este Unul Adevăratul Dumnezeu: 

Bucură-te, că Dumnezeu ţi-a împlinit rugăciunea; 

Bucură-te, că flacăra l-a cuprins de îndată pe Laodichie; 

Bucură-te, că a ars până la cenuşă împreună cu alți zece soldaţi; 

Bucură-te, că n-a mai rămas nimic din ci; 

Bucură-te, că poporul s-a speriat şi au fugit toți; 

Bucură-te, că ai ieşit întreg şi nevătămat din cuptor; 

Bucură-te, Sfinţite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 9 

După o minune mare ca aceasta, conducătorul cetății Talasie te-a prins şi te-a în- 
chis în temniță, iar după 20 de zile a venit în cetate alt antipat pe nume Maxim care 
te-a scos din nou la judecată, iar tu Sfinte Mochie erai întărit de Dumnezeu: Ali- 
luia! 


Icosul 9 

A încercat şi Maxim să te facă să jertfeşti zeului Apolon căci idolul Dionis pierise 
cu sunet, dar ai rămas credincios lui Hristos, iar noi te cinstim: 

Bucură-te, că te-au legat de două roți spre muncire; 

Bucură-te, că vroiau să îți sfărâme încheieturile; 

Bucură-te, că te-ai rugat la Dumnezeu, Cel ce întăreşte mintea de gândurile necu- 
rate; 

Bucură-te, că roțile s-au sfărâmat pe loc; 

Bucură-te, că dezlegându-te, te-ai arătat sănătos; 

Bucură-te, că nimic nu ţi-a putut face diavolul; 

Bucură-te, Sfințite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 10 


Ar De Dr dr dr dr Dr dr de De Dr dr dr de de dr dr A de dr dr A A 


Xp XP XP IP IP E E 2 2 E IP 3 3 E E 0 E IP IP IE IP XX XX 


Jr De De De De dr De e De De de De Dr Dr De De De De De de de e Ar A d 


XP PP 0 E E 3 IP 3 3 5 IE IE II IE E E XX 


Fiind aruncat pentru a treia oară în temniţă, după trei zile te-au scos păgânii în pri- 
velişte și te-au dat fiarelor să te mănânce, slobozind asupra ta doi lei ce răcneau de 
foame, însă te-ai adâncit în rugăciune şi Dumnezeu din nou a făcut minuni: Ali- 
luia! 


Icosul 10 

Imediat ce leii s-au apropiat, cunoscând prin simţire prezenţa harului lui Dumnezeu 
în tine s-au aşezat cuminţi la picioarele tale şi ţi le lingeau ca şi când le-ar fi săru- 
tat, iar poporul văzând acestea strigau să se elibereze dreptul acesta pe care 
Dumnezeu îl iubeşte și fiarele îl cunosc. 

Bucură-te, că Maxim nu a vrut aceasta; 

Bucură-te, că se temea de mânia poporul lui ca să te omoare; 

Bucură-te, că după opt zile de temniţă, te-a trimis în Tracia spre pieire; 

Bucură-te, că ai călătorit drum lung; 

Bucură-te, că pe cale cântai Psalmi lui Dumnezeu; 

Bucură-te, că ai primit răgazul călătoriei ca timp de rugăciune; 

Bucură-te, Sfințite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 11 

Când ai ajuns la locul de tăiere ţi-ai ridicat ochii spre Cer, Sfinte Mochie, și ai zis: 
„Bine eşti cuvântat, Doamne, Cel ce ai zidit veacurile şi aduci la săvârşire nevoin- 
țele sfinților, primește în pace sufletul meu!”: Aliluia! 


Icosul 11 

Atunci s-a auzit glas din cer, zicându-ți: „Bucură-te, Mochie, nevoitorule cel bun, 
care arătat ai biruit puterea muncitorului! Vino şi te sălășluieşte împreună cu părin- 
ţii în Împărăţia cerească. Te-ai ostenit în lume, odihneşte-te și te veseleşte în Cer”: 
Bucură-te, că ţi-ai dat sufletul în braţele lui Hristos; 

Bucură-te, că ai ajuns la odihna bine meritată; 

Bucură-te, că ai avut curajul nebun al celor iubitori de Dumnezeu; 

Bucură-te, că ai învins vicleniile demonilor; 

Bucură-te, că te-ai sfințit încă din viața pământească; 

Bucură-te, că ai avut sfârșit mucenicesc, urmându-L pe Hristos în pătimiri; 
Bucură-te, Sfințite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 12 
Bine credinciosul împărat Constantin, Sfântul cel întocmai cu apostolii, ţi-a făcut 
praznic în fiecare an în ziua muceniciei tale, Sfinte Mochie, zidind o biserică în nu- 

mele tău unde a pus cinstitele tale moaște și în ziua pomenirii tale a făcut înnoirea 
cetății pe care a numit-o cu numele său, Constantinopol, spre slava lui Dumnezeu: 
Aliluia! 


Icosul 12 

Ne rugăm şi noi ţie, Sfinte mucenice Mochie, şi prăznuind cu mare cinste amintirea 
ta credem că vei mijloci pentru noi darurile Domnului nostru lisus Hristos, care 
primește rugăciunile tale: 

Bucură-te, cel ce stingi văpaia înşelăciunii; 

Bucură-te, cel ce alungi nebunia; 

Bucură-te, că prin tine hipnoza se risipeşte; 

Bucură-te, că distrugi cuiburile diavoleşti; 

Bucură-te, că pui pe fugă vrăjitorii şi fermecătorii; 

Bucură-te, că dezlegi blesteme grele; 

Bucură-te, Sfinţite mucenic Mochie, biruitorul diavolilor și izbăvitor de săbiile 
vrăjitorilor! 


Condacul 13 (de 3 ori) 

Sfinte sfințite mucenice Mochie, preotul lui Dumnezeu, te rugăm să ne înarmezi 
cu pavăza credinţei, spulberă taberele necredincioşilor, curăță-ne mintea de nebu- 
nia înşelătoare şi izbăveşte-ne de primejdii ca să te lăudăm veşnic: Aliluia! 


Se zice apoi, iarăşi: 


Icosul 1 

Lepădându-te de trup te-ai asemănat Îngerilor, Sfinte Mochie, primind durerile chi- 
nuirilor ca mângâieri ale sufletului şi te-ai îmbrăcat cu aripile muceniceşti urmân- 
du-l Domnului Hristos în pătimiri. Te chemăm și noi cei lipsiți de vrednicie, dar 
nădăjduind în bunătatea facerilor tale de minuni: 

Bucură-te, rob desăvârșit în slujirea lui Dumnezeu; 

Bucură-te, vas curat al harului; 

Bucură-te, crinul cel albit de sânguirile trupului; 

Bucură-te, mac înroşit de pătimiri; 

Bucură-te, salvatorul celor ispitiți; 

Bucură-te, cel ce ruşinezi vrăjitorii și fermecătorii; 

Bucură-te, Sfinţite mucenic Mochie, biruitorul diavolilor şi izbăvitor de săbiile 
vrăjitorilor! 


Condacul 1 

Preot ales al Sfintei Biserici a lui Dumnezeu, I-ai slujit cu credinţă Domnului Hri- 
stos făcând cinste veșmintelor preoțești, Sfinte Mochie. Cel ce acum Îi aduci pri- 
noase de tămâie și rugăciuni lui Dumnezeu din faţa Sfintei Sfintelor din Ceruri, 
roagă-te şi pentru noi care te cinstim: Bucură-te, Sfinţite mucenic Mochie, birui- 
torul diavolilor și izbăvitor de săbiile vrăjitorilor! 


Apoi, se spune această: 
Rugăciune 


Prea binecuvântat Sfinte Mochie cel sfințit, cel ce ai trecut peste adâncul muceni- 
ciei ȘI ai ieșit la limanul cel deschis al câmpiilor luminoase ale Raiului, prin voința 
necurmată ai dobândit cununa Sfinților şi acum asculți din Cer aceste rugăciuni. 


Caută spre noi, rugătorii tăi, şi apără-ne de vrăjmaşii diavoli, fă zid de apărare al 
minţii noastre, dezleagă sufletul de toate uneltirile diavoleşti, desfă inima spre a 
primi curgerea harului dumnezeiesc, vindecă-ne trupul rănit de săbiile vrăjitoreşti 
şi nu ne lăsa să ne pierdem ci du-ne curați la mântuire, ca să ne bucurăm cu tine 
veşnic de slava Sfintei Treimi: a Tatălui, a Fiului şi a Sfântului Duh acum şi în 
vecii vecilor. Amin. 


Şi apoi se face Otpustul: Doamne, Iisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului sfințit mucenic Mochie şi ale 
tuturor Sfinților, miluieşte-ne şi ne mântuieşte pe noi! Amin! 

Sfântul Mochie este un nume cunoscut celor pasionaţi de istoria cetăţii Constan- 
tinopolului. Biserici dedicate lui, rezervoare de apă ale cetăţii puse sub ocrotirea sa, 
Sfântul Mochie era un cunoscut atât creştinilor locali, cât și al pelerinilor ajunşi în 
vizită în strălucitoarea capitală a Bizanțului. 


Detalii despre viaţa şi petrecerea Sfântului Mochie aflăm dintr-un cuvânt elogios 
scris de către un anume monah Mihail. 


Mochie s-a născut în oraşul Amfipoli în provincia Macedoniei. A copilărit aici, şi 
pentru că viaţa sa a fost exemplară, bunul Dumnezeu a rânduit ca tot în acest oraş 
să fie ridicat la demnitatea preoţiei. 


Perioada în care a trăit Sfântul Mochie a fost perioada în care creștinismul era o 
religie nepermisă în imperiu. Acuza principală era aceea de ateism. Adică creştinii 
erau acuzați de faptul că refuzau să se închine zeilor patriei şi prin aceasta atrăgeau 
mânia zeilor care afecta astfel întreaga comunitate. Nu întâmplător foarte multe 
surse atestă învinuirea creştinilor pentru orice calamitate sau eveniment negativ. 


Acest refuz al acceptării creştinilor a luat forme politice de represiune. Sfântul 
Mochie a trăit în timpul lui Dioclețian, unul dintre cei mai aprigi persecutori ai 

creştinilor. Pentru că Mochie nu a pregetat să-și mărturisească credința în singurul 
Dumnezeu adevărat căruia se cuvine închinarea a fost denunţat de către păgâni. 


A fost dus înaintea guvernatorului roman. Acesta, încercând să-l facă să renunțe la 
comoara credinţei sale l-a forţat să Jertfească zeului Dyonissos sau Bacchus. Fidel 
Mântuitorului Hristos nu s-a supus poruncii şi, în consecinţă a fost supus la torturi 
îngrozitoare. Supravieţuind în mod minunat a fost trimis apoi la Perint, în Hera- 
cleea Traciei şi de acolo în localitatea Bizantium, locul în care avea să se con- 
struiască de către împăratul Constantin viitoarea capitală a imperiului, Constan- 
tinopolul. 


Aici, îndurând alte presiuni şi chinuri, într-un final Sfântul Mochie a fost decapitat. 
Creştinii nu au uitat. I-au cinstit memoria și rămășițele sale trupeşti din cele mai 
vechi timpuri. 


Deasupra mormântului său, încă de timpuriu, s-a înălţat o biserică dedicată lui, cti- 
toria fund atribuită chiar împăratului Constantin. Biserica se afla în partea de vest a 
Constantinopolului. 


Tot în acea biserică a fost înmormântat în 402 Dioscor, unul dintre celebrii monahi 
numiți „frații lungi” persecutați de Teofil al Alexandriei. 


Jertfa Sfântului Mochie, la fel ca jertfa tuturor martirilor vechi sau noi ai Bisericii 
reprezintă momente istorice care sunt comemorate an de an de bine credincioşii 
creştini. Momente de har, momente de binecuvântare, prin care suntem întăriți în 
credință, din care învăţăm cum dragostea de Dumnezeu biruieşte moartea. 

